Държавен вестник, бр. 58, 2022 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  58
ВЪРХОВЕН
АДМИНИСТРАТИВЕН СЪД
РЕШЕНИЕ № 5435
от 8 май 2020 г.
по административно дело № 14272 от 2018 г.
Върховният административен съд на Репу­
блика България – трето отделение, в съдебно 
заседание на тридесети октомври в състав: 
председател: Жанета Петрова, членове: Свет­
лана Борисова, Аглика Адамова, при секретар 
Ани Стефанова Андреева и с участието на 
прокурора Владимир Йорданов изслуша док­
ладваното от председателя Жанета Петрова 
по адм. дело № 14272/2018 г.
Стойчо Николов Стоев, Камен Желязков 
Иванов, Илия Георгиев Велев, Явор Велинов 
Големанов, Борислав Пеев Пеев, Лъчезар 
Йорданов Велинов, Румен Павлов Русев, Вен­
цислав Стойков Велев, Венцислав Георгиев 
Велев, Николай Цонков Недялков и Емил 
Павлов Кючуков са подали жалба срещу раз­
поредбите на чл. 44, ал. 1 и 2 от Наредбата 
за пенсиите и осигурителния стаж, приета 
с Постановление № 30 от 10 март 2000 г. на 
Министерския съвет на Република България 
за приемане на Наредба за обществено оси­
гуряване на самоосигуряващите се лица и 
българските граждани на работа в чужбина 
и Наредба за пенсиите (обн., ДВ, бр. 21 от 17 
март 2000 г., в сила от 1 януари 2000 г.), из­
менена и допълнена по отношение на чл. 44 
с Постановление № 127 от 2 юни 2006 г. за 
изменение и допълнение на Наредбата за 
пенсиите и осигурителния стаж (ДВ, бр. 48 
от 13 юни 2006 г.). Направени са оплаквания 
за незаконосъобразност на оспорените нор­
мативни разпоредби и е поискано да бъдат 
отменени или обявени за нищожни поради 
противоречието им с чл. 3, т. 3 от Кодекса за 
социално осигуряване, чл. 4, ал. 1 от Закона 
за защита от дискриминация и чл. 14, ал. 2 от 
Закона за нормативните актове с присъждане 
на направените разноски.
Жалба срещу същите разпоредби е подадена 
и от Стефан Николаев Мазнев с искане за 
отмяната им като незаконосъобразни.
Министерският съвет на Република Бълга­
рия е оспорил жалбите и е поискал да бъдат 
отхвърлени с присъждане на юрисконсултско 
възнаграждение.
Заинтересованите лица Емил Добрев Кал­
чев и Диан Маринов Димов, присъединили се 
към оспорването на основание чл. 189, ал. 2 
АПК, са поискали отмяната на разпоредбите 
на чл. 44, ал. 1 и 2 от Наредбата за пенсиите 
и осигурителния стаж.
Министърът на труда и социалната по­
литика е поискал отхвърлянето на жалбите.
Представителят на Върховната админи­
стративна прокуратура е дал заключение, 
че жалбите са неоснователни и следва да 
се отхвърлят, тъй като няма противоречие 
между оспорените разпоредби и съответните 
разпоредби от по-висок нормативен ранг.
Върховният административен съд, като 
провери допустимостта на жалбите и зако­
носъобразността на оспорените подзаконови 
разпоредби, прие следното:
Подадените по делото жалби са допустими 
за разглеждане. Съгласно чл. 186 АПК право 
да оспорват подзаконов нормативен акт имат 
гражданите, организациите и органите, чии-
то права, свободи или законни интереси са 
засегнати или могат да бъдат засегнати от 
него или за които той поражда задължения. 
В жалбите се твърди, че оспорените норма­
тивни разпоредби засягат права на жалбо­
подателите, тъй като са дискриминационни 
и противоречат на чл. 4, ал. 1 и 2 от Закона 
за защита от дискриминация, чл. 3, т. 3 от 
Кодекса за социално осигуряване, уреждащ 
принцип за равнопоставеност на осигурените 
лица, и чл. 14, ал. 2 от Закона за норматив­
ните актове. Вследствие на прилагането на 
оспорените разпоредби някои от тях не могли 
да се пенсионират по облекчения режим на 
чл. 69 от Кодекса за социално осигуряване, 
въвеждащ изискване за осигурителен стаж 
към 31.12.2015 г. общо 27 години, от които 
18 години в системата на Министерството 
на вътрешните работи. Времето на наборната 
им военна служба, отслужена по време на 
обучението им в Средното милиционерско 
училище – Пазарджик, не било зачетено 
като осигурителен стаж, тъй като по време 
на обучението им те не били навършили 
пълнолетие. За други от жалбоподателите, 
които още не са се пенсионирали, времето 
също нямало да бъде зачетено от органите 
на Националния осигурителен институт с 
оглед прилагането на чл. 44 от Наредбата за 
пенсиите и осигурителния стаж.
Изложените от жалбопадателите съобра­
жения обосновават наличието на правен 
интерес по смисъла на чл. 147, ал. 1 АПК с 
оглед възможността да са нарушени или да 
бъдат нарушени техни осигурителни права, 
което е абсолютна процесуална предпоставка 
за произнасянето на съда.
Оспорените разпоредби на Наредбата за 
пенсиите и осигурителния стаж са такива 
на подзаконов нормативен акт, съдържащ 
административноправни норми с многократно 
правно действие, отнасящи се до неопределен 
и неограничен брой лица. По определението 
на чл. 7, ал. 2 от Закона за нормативните 
актове наредбата е нормативен акт, който се 
издава за прилагане на отделни разпоредби 
или подразделения на нормативен акт от по-
висока степен. Подзаконовите нормативни 
актове могат да се оспорват пред съд изцяло